ভোটের আগেই SSC গ্রুপ সি ও গ্রুপ ডি লিখিত পরীক্ষা, বিজ্ঞপ্তি জারি

ওয়েবডেস্ক- পয়লা মার্চ এসএসসি (SSC) ক্লার্ক (Clerk) পদে নিয়োগের পরীক্ষা। ৮ মার্চ এসএসসি গ্রুপ ডি পদে নিয়োগের পরীক্ষা। উভয় পরীক্ষা দুপুর ১২ থেকে শুরু। ১ঘণ্টা ৫০ মিনিট পর্যন্ত পরীক্ষা হবে। দৃষ্টিহীন ও লিখতে সমস্যা এমন পরীক্ষার্থীদের অতিরিক্ত ৩০ মিনিট দেওয়া হবে। বিজ্ঞপ্তি জারি করে জানালো এসএসসি।

বিধানসভা ভোটের আগেই এবার স্কুলগুলিতে গ্রুপ সি-গ্রুপ ডি (Group C) (Group D) লিখিত পরীক্ষা হবে। নবান্নের তরফে রাজ্য স্কুল শিক্ষা দফতরকে অনুমোদন দেওয়া হয়েছে। সেই অনুযায়ী আগামী ১ মার্চ গ্রুপ সি ও গ্রুপ ডি নিয়োগে লিখিত পরীক্ষা হবে। দুপুর ১২ টা থেকে দুপুর ১. ৫০ মিনিট পর্যন্ত এই পরীক্ষা চলবে। গ্রুপ ডি নিয়োগের লিখিত পরীক্ষা হবে ৮ মার্চ, সময় থাকবে দুপুর ১২ টা থেকে দুপুর ১. ২০ মিনিট পর্যন্ত।

আরও পড়ুন- বকেয়া কিস্তি মেটাল কেন্দ্র! স্বস্তিতে বাংলার কৃষকরা, কবে ঢুকবে টাকা?

গ্রুপ সি ও গ্রুপ ডি মিলিয়ে ১৬ লক্ষেরও বেশি পরীক্ষার্থী আবেদন করেছেন। প্রতিটি পরীক্ষার জন্য প্রায় ১৫০০-এরও বেশি পরীক্ষাকেন্দ্রের প্রয়োজন SSC-র। তার জন্য নবান্নের অনুমোদন চেয়েছিল স্কুল শিক্ষা দফতর। সেই অনুমোদ দিল নবান্ন। গ্রুপ সি পদে ২৯৮৯ টি, গ্রুপ ডি পদে ৫৪৮৮ টি শূন্যপদ রয়েছে।